[{"text_idx": "#000000", "text": "Puidu ja metsa mu\u0308u\u0308k metsau\u0308histu abil"}, {"text_idx": "#000001", "text": "Mida teha, kui toetuse abil rajatud metsakultuur a\u0308ra kuivas?"}, {"text_idx": "#000002", "text": "Ta\u0308navune suvi paistis silma ko\u0303rgete temperatuuride ja va\u0308heste sademetega. Ko\u0303ik kuivas, kaasa arvatud kevadel mulda pandud metsakultuurid."}, {"text_idx": "#000003", "text": "Panime kirja juhised, kuidas toimida, kui toetuse abil rajatud metsakultuur po\u0303ua vo\u0303i muu looduso\u0303nnetuse (tormi, u\u0308leujutuse vo\u0303i metsatulekahju) to\u0303ttu hukka on saanud."}, {"text_idx": "#000004", "text": "Mida teha, kui toetuse abil rajatud kultuur a\u0308ra kuivab?"}, {"text_idx": "#000005", "text": "Kui toetuse abil rajatud metsakultuur on po\u0303ua to\u0303ttu kuivanud, tuleks kahjustuse kohta Keskkonnaametile esitada metsateatis. Seda tasub teha su\u0308gisel, kui kahjustuse ulatusest saab parema u\u0308levaate."}, {"text_idx": "#000006", "text": "Pa\u0308rast kahjustuse teatise saamist teeb Keskkonnaamet metsauuendusekspertiisi \u2013 hindab kohapeal kahjustuse ulatust, annab soovitused edasiseks tegevuseks ja ta\u0308htaja nende ta\u0308itmiseks."}, {"text_idx": "#000007", "text": "Kui Keskkonnaametile kahjustuste teatist esitatud ei ole, on EMK-l o\u0303igus toetust mitte va\u0308lja maksta vo\u0303i juba makstud toetus tagasi no\u0303uda."}, {"text_idx": "#000009", "text": "Keskkonnaametile tuleb metsateatis esitada metsaregistrisse kandmata oluliste metsakahjustuste kohta. Toetuse abil rajatud metsakultuuris loetakse metsakultuur oluliselt kahjustatuks juhul, kui istutatud kultuuris on elujo\u0303uliste puude arv va\u0308iksem kui:"}, {"text_idx": "#000010", "text": "1500 harilikku tamme, vo\u0303i muud metsa uuenenuks lugemisel arvesse vo\u0303etavat puuliiki."}, {"text_idx": "#000011", "text": "Erametsakeskus kontrollib langil nende puude arvu, mille istutamiseks toetust ku\u0308siti. Na\u0308iteks, kui sinilille kasvukohatu\u0308u\u0308bis on toetust ku\u0308situd kuuse istutamiseks, arvestab Erametsakeskuse kontrolliu\u0308ksus objektil ringproovitu\u0308kke tehes ainult kuusetaimi, kuid mitte loodusliku tekkega kaske vo\u0303i haaba, mida muidu metsa uuenenuks lugemisel arvesse vo\u0303etakse."}, {"text_idx": "#000012", "text": "Kui kultuur on hukkunud enne toetuse va\u0308ljamaksmist, kuid kahjustuse kohta on esitatud metsateatis, maksab EMK toetuse siiski va\u0308lja."}, {"text_idx": "#000013", "text": "Na\u0308iteks kui sel kevadel istutanud ja suvel toetust ku\u0308sinud metsaomanik avastab nu\u0308u\u0308d, et taimed on kuivanud, peaks ta Keskkonnaametile esitama kahjustuse teatise. Sel juhul saab EMK tema taotluse siiski rahastada."}, {"text_idx": "#000014", "text": "Kui kultuur hukkub pa\u0308rast toetuse va\u0308ljamaksmist (5 a jooksul), ei alusta EMK kahjustuse teatise olemasolu korral juba makstud toetuse tagasino\u0303udmise menetlust."}, {"text_idx": "#000015", "text": "Metsaseaduse ja\u0308rgi peab omanik rakendama metsa uuendamise vo\u0303tteid ulatuses, mis hiljemalt viis aastat ning loo, siirdesoo, madalsoo, raba, osja, tarna ja lodu metsakasvukohatu\u0308u\u0308pides ku\u0308mme aastat pa\u0308rast raiet vo\u0303i metsa hukkumist tagab uuenenud metsa."}, {"text_idx": "#000016", "text": "Mets loetakse uuenenuks kui hektaril kasvab va\u0308hemalt:"}, {"text_idx": "#000017", "text": "1500 0,5 m ko\u0303rgust ja ko\u0303rgemat harilikku ma\u0308ndi, vo\u0303i\n1000 0,5 m ko\u0303rgust ja ko\u0303rgemat harilikku kuuske, vo\u0303i\n1500 0,5 m ko\u0303rgust ja ko\u0303rgemat harilikku tamme, vo\u0303i\n1500 1,0 m ko\u0303rgust ja ko\u0303rgemat muud metsa uuenenuks lugemisel arvesse vo\u0303etavat puuliiki."}, {"text_idx": "#000018", "text": "Kui metsa uuendamise vo\u0303tteid on rakendatud, kuid kultuur on hukkunud, vo\u0303ib Keskkonnaamet metsa uuenemise ta\u0308htaega pikendada. Soovitused, milliseid uuendamisvo\u0303tteid kasutada ning ta\u0308htaja nende rakendamiseks annab Keskkonnaamet metsauuendusekspertiisi otsuses."}, {"text_idx": "#000019", "text": "Toetuse abil uuendatud, kuid pa\u0308rast seda hukkunud metsaosale metsa uuendamise toetust teist korda ei maksta."}, {"text_idx": "#000020", "text": "Kui metsaomanik vajab abi metsa uuendamise vo\u0303tete valimisel vo\u0303i soovib lisainfot toetuse kasutamise vo\u0303imaluste kohta, tasub po\u0308o\u0308rduda kohalikku metsau\u0308histusse. U\u0308histute kontaktid leiab erametsaportaalist ."}, {"text_idx": "#000021", "text": "Ku\u0308simustele metsateatise esitamise vajalikkuse kohta vastab Erametsakeskuse kontrolliu\u0308ksus kontroll@eramets.ee (toetuse abil rajatud kultuuride puhul), Keskkonnaameti metsauuenduse ja metsakaitse peaspetsialist Rando Omler (rando.omler@keskkonnaamet.ee).\nKu\u0308simustele toetuse no\u0303uetele vastavuse kohta vastab Erametsakeskuse toetuste u\u0308ksus (siseriiklik@eramets.ee)."}, {"text_idx": "#000022", "text": "Metsa uuendamise toetus \u2013 \nMetsa majandamise eeskiri \u2013 \nMetsa uuendamiseks kasutada lubatud ja metsa uuenenuks hindamisel arvesse vo\u0303etavad puuliigid #"}, {"text_idx": "#000026", "text": "EPKK tasuta konverents \u201cMetsandusfoorum 2023\u201d ERMis"}, {"text_idx": "#000027", "text": "Tasuta veebiseminar \u201cMillal muutub metsamajandamine kasumlikuks?\u201d"}, {"text_idx": "#000028", "text": "Arbonicsi tasuta veebiseminar \u201eAndmepo\u0303hine metsandus uusmetsastamise na\u0308itel\u201c"}, {"text_idx": "#000029", "text": "Metsa uuendamise toetus (II voor)"}]